《挽张正甫二首》
宋代·陈著

河汾坐下旧诸生，拔颖丛中学早成。
公相品题文艺价，乡人辟易义风情。
本来云雨蛟龙志，老去山林猿鹤盟。
桂子不须坟上落，此君原自不争名。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。